2019 жылы ШҚО-дағы барлық мектептерде ІТ-сыныптар ашылады
DATE: 22:14, 07 Желтоқсан 2018 | GMT +5
TITLE: 2019 жылы ШҚО-дағы барлық мектептерде ІТ-сыныптар ашылады
URL: https://kaz.inform.kz/news/2019-zhyly-shko-dagy-barlyk-mektepterde-it-synyptar-ashylady_a3475217/
META: DATE: 22:14, 07 Желтоқсан 2018 | GMT +5
TOTAL WORDS: 99
AUTHOR(S):
TEXT: «Рухани жаңғыру» бағдарламасы бойынша «Менің мектебім» жобасы негізінде барлық толық комплектілі мектепте Назарбаев Зияткерлік мектебінің стандарты бойынша қамтылған 476 кабинет және робототехника кабинеті ашылды», - деді Даниал Ахметов. Облыс әкімінің айтуынша, аталмыш база мектептерде 277 ІТ-сыныбын ашуға мүмкіндік берген. Сонымен бірге, бұл саладағы оқу бағдарламасын облыс педагогтары дайындаған. «2019 жылдың 1 сәуірінен бастап бағдарламалау саласын тереңдете оқыту үшін Шығыс Қазақстандағы барлық мектептерде ІТ-сыныптар ашылады», - деді аймақ басшысы. Даниал Ахметовтың айтуына қарағанда, ІТ-сыныптар оқушыларға интербелсенді тақталарды, зертхана жабдықтарын, арнайы жиһаздарды, адам ағзасындағы физиологиялық процестерді көрсететін визуалды тренажерларды пайдалануға мүмкіндік береді. Осылардың көмегімен балалар ІТ-технологиялармен байланысты мамандықтарды меңгеруге дайын болады
